CELEX: C2006/121/28
Language: lt
Date: 2006-05-20 00:00:00
Title: Byla T-101/06  2006 m. kovo 23 d.  pareikštas ieškinys byloje  Castel del Remei prieš VRDT

20.5.2006   
            
            
               LT
            
            
               Europos Sąjungos oficialusis leidinys
            
            
               C 121/16
            
         2006 m. kovo 23 d. pareikštas ieškinys byloje Castel del Remei prieš VRDT
   
   (Byla T-101/06)
   (2006/C 121/28)
   Kalba, kuria surašytas ieškinys: ispanų
   Šalys
   
      Ieškovė: Castel del Remei, S.L. (Lérida, Ispanija), atstovaujama advokatų Fernand de Visscher, Emmanuel Cornu, Donatienne Moreau, Jorge Grau Mora, Alejandro Angulo Lafora, Maite Ferrándiz Avendaño, María Baylos Morales ir Antonio Velázquez Ibáñez
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Kita procedūros Apeliacinėje taryboje šalis: Bodegas Roda (Haro, Rioja, Ispanija)
   Ieškovės reikalavimai
   
               —
            
            
               Panaikinti 2006 m. sausio 17 d. VRDT Pirmosios apeliacinės tarybos sprendimą, patvirtinantį paraiškos Nr. 2325256 dėl Bendrijos figūrinio prekių ženklo „Castel del Remei“ įregistravimo atmetimą, ir nurodyti VRDT įregistruoti šį prekių ženklą.
            
         
               —
            
            
               Priteisti iš VRDT bylinėjimosi išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: Ieškovė
   
      Prašomas įregistruoti Bendrijos prekių ženklas: Figūrinis prekių ženklas „Castell del Remei ODA“ (paraiškos Nr. 2.325.256) 29, 30 ir 33 klasės prekėms.
   Ženklo ar žymens, kuriuo remiamasi protesto procese, savininkas: Bodegas Roda, S. A.
   
      Ženklo ar žymens, kuriuo remiamasi protesto procese: Ispanijos žodiniai prekių ženklai „RODA“ (Nr. 1.757.553), „RODA I“ (Nr. 2.006.616), „RODA II“ (Nr. 2.006.615) ir „BODEGAS RODA“ (Nr. 137.050) 33 klasės prekėms bei komercinis vardas „BODEGAS RODA S. A.“, „vardan vyno gamybos ir brandinimo...“
   
      Protestų skyriaus sprendimas: Patvirtinti protestą, atmesti prašymą įregistruoti prekių ženklą.
   Apeliacinės tarybos sprendimas: Atmesti apeliaciją.
   
      Ieškinio pagrindai: neteisingas Reglamento Nr. 40/94 dėl Bendrijos prekių ženklo 8 straipsnio 1 dalies taikymas.